**D I S P O Z I Ţ I A**

 **NR. 738 din 14 decembrie 2021**

**privind convocarea Consiliului Judeţean Cluj în şedinţă** **extraordinară, convocată de îndată, pentru** **miercuri,** **15 decembrie 2021, ora 1100**

 Preşedintele Consiliului Judeţean Cluj,

Analizând Referatul Direcției Administrație și Relații Publice cu nr. 44862/14.12.2021 privind necesitatea şi oportunitatea convocării Consiliului Judeţean Cluj în şedinţă extraordinară, convocată de îndată, pentru miercuri, 15 decembrie 2021, ora 1100;

În conformitate cu prevederile:

* art. 178 alin. (1), ale art. 179 alin. (1), (3), (4) și (6) coroborate cu art. 134, ale art. 182 alin. (4) coroborate cu art. 135 și 136 precum și ale art. 191 alin. (1) lit. b) și alin. (3) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* Regulamentului de organizare şi funcţionare a Consiliului Judeţean Cluj, aprobat prin Hotărârea Consiliul Judeţean Cluj nr. 170/2020;

În temeiul competențelor stabilite prin art. 196 alin. (1) lit. b) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare*;*

**d i s p u n e:**

**Art. 1. (1)** Convocarea Consiliului Judeţean Cluj în şedinţă extraordinară, convocată de îndată, pentru miercuri, 15 decembrie 2021, ora 1100, ale cărei lucrări se vor desfășura prin intermediul unei platforme on-line de videoconferință și în conformitate cu prevederile Codului administrativ.

**(2)** Convocarea consilierilor județeni la ședința precizată la alineatul 1 se face în scris, prin intermediul secretarului general al judeţului.

 **Art. 2.** **(1)** Proiectul ordinii de zi a ședinței convocate în condițiile articolului (1) este cuprins în **anexa** care face parte integrantă din prezenta dispoziție și include un singur proiect de hotărâre, care îndeplinește condiţiile prevăzute la art. 136 alin. (8) din Codul Administrativ, precum și alte materiale care urmează a fi dezbătute în ședință.

 **(2)** Consilierii județeni pot formula și depune amendamente de fond sau de formă asupra proiectului de hotărâre înscris în Proiectul ordinii de zi cuprins în anexa la prezenta dispoziție.

**Art. 3.** Secretarul general al județului va asigura, prin intermediul Direcției Administrație și Relații Publice, următoarele:

1. comunicarea prezentei convocării la ședință către consilierii județeni, prin mijloace electronice - e-mail, precum și prin anunțare telefonică, cel târziu în ziua ulterioară emiterii prezentei dispoziţii;
2. punerea la dispoziţia consilierilor judeţeni a proiectului de hotărâre și a celorlalte materialele înscrise în Proiectul ordinii de zi cuprins în anexa la prezenta dispoziție, odată cu comunicarea prezentei convocării, prin mijloace electronice - e-mail;
3. aducerea la cunoştinţa locuitorilor județului Cluj a Proiectului ordinii de zi precizat la art. 2 alin. (1) prin mass-media, prin afişare pe pagina de internet proprie și la sediul Consiliului Județean Cluj.

**Art. 4.** Prezenta dispoziţie se comunică prin intermediul secretarului general al judeţului, în termenul prevăzut de lege, consilierilor județeni care compun Consiliul Județean Cluj, Direcției Administrație și Relații Publice, precum şi Prefectului Judeţului Cluj şi se aduce la cunoştinţă publică prin afişare la sediu şipe pagina de internet „www.cjcluj.ro”.

 **Contrasemnează**

 **PREŞEDINTE SECRETAR GENERAL AL JUDEŢULUI**

 **Alin Tişe Simona Gaci**